**IEPIRKUMA ProcedūrAS**

**“Daugavpils pilsētas Izglītības pārvaldes ēku būvkonstrukciju tehniskā apsekošana”**

**identifikācijas Nr.DPD 2018/74**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) izskatīja ieinteresētā personas uz e-pastu nosūtītās elektronisko vēstuli ar uzdotajiem jautājumiem un Iepirkuma komisija sniedz sekojošas atbildes.

**Pretendenta 1.jautājums:**

Lūdzam izvērtēt iespēju papildināt līguma projekta 4.1.punktu ar papildu nosacījumu, ka līguma termiņš sākas ar brīdi, kad Izpildītājs ir saņēmis visu Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Uzņēmējam Līgumā noteikto saistību izpildei, ņemot vērā, ka tas ir būtisks nosacījums pakalpojuma izpildei termiņā.

**Atbilde uz 1.jautājumu:**

Visa dokumentācija, kas satur līguma izpildei nepieciešamo informāciju, jau ir publicēta kopā ar Atklāta konkursa nolikumu un arī līguma parakstīšanas dienā tā būs pieejama pretendentam, kuram būs piešķirtas līguma slēgšanas tiesības.

**Pretendenta 2.jautājums:**

Lūdzam izteikt līguma projekta 5.1.4.apakšpunktu šādā redakcijā: 5.1.4. Pakalpojuma sniegšanas rezultātā *ar Aktu* iesniegt Pasūtītājam visu Objektu tehniskos apsekošanas atzinumus 3 eksemplāros un elektroniski uz elektroniskā datu nesēja 1 eksemplārā;” - ņemot vērā, ka līguma projektā nav atrunāta kārtība, kad Izpildītājs iesniedz Pasūtītājam Aktu.

**Atbilde uz 2.jautājumu:**

Atklāta konkursa nolikuma 9.pielikuma “Līgums “Par izglītības iestāžu ēku tehnisko apsekošanu” 1.6.punkts nosaka, ka pakalpojums ir objektu tehniskā apsekošana, tehnisko apsekošanas atzinumu sagatavošana un nodošana pasūtītājam ar aktu saskaņā ar šo līgumu, tehnisko specifikāciju, citiem līguma pielikumiem un spēkā esošajiem normatīvajiem aktiem. Iepriekšminētā pielikuma 1.9.punkts nosaka, ka akts ir pieņemšanas nodošanas akts, ar kuru tiek pieņemts pakalpojums. Vienlaikus iepriekšminētā pielikuma 4.2.punkts nosaka, ka līguma 2.1.punktā minētais pakalpojums ir izpildīts, kad ir parakstīts akts. Arī iepriekšminētā pielikuma 5.3.3.apakšpunkts nosaka pasūtītāja pienākumu ar aktu pieņemt pakalpojumu, ja tas sniegts pienācīgā kvalitātē un atbilst līgumam, tehniskajai specifikācijai un spēkā esošajiem normatīvajiem aktiem. Līdz ar to akts tiek iesniegts un abpusēji parakstīts brīdī, kad uzņēmējs nodod pasūtītājam tehniskās apsekošanas atzinumus.

**Pretendenta 3.jautājums:**

Lūdzam labot līguma projekta 7.2.punktā pārrakstīšanās kļūdu un aizvietot vārdu “projektēšanas” ar vārdiem “tehniskās apsekošanas”.

**Atbilde uz 3.jautājumu:**

Atklāta konkursa nolikuma 9.pielikuma “Līgums “Par izglītības iestāžu ēku tehnisko apsekošanu” 7.2.punkts (skatīt arī Atklāta konkursa nolikuma 20.6.punktu) izteikts, ņemot vērā Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 9.3.punktu. Dotajā gadījumā tehniskā apsekošana ir saistītais pakalpojums.

Iepirkuma komisijas priekšsēdētāja vietnieks *(personiskais paraksts)* J.Artekovs